cyanic-selkie/wikianc huggingface dataset:
המילה
תקציר העלילה
האבירים בשירות גורון, המעוניינים בכך שיינשא לאצילה ויביא לעולם יורש, משכנעים אותו לשאת לו מישהי אחרת לאשה ולהחליף את המילה. הם מוצאים אצילה יפהפייה בשם לה-קודרֵה, ונערכים לטקס הנישואין. בעוד אמה של לה-קודרה מתכננת תחילה להרחיק את המילה הרחק ככל האפשר מגורון, היא מגלה כשהן נפגשות שהיא דווקא נחמדה מאוד ושאיש אינו רוחש לה איבה. בליל החתונה עוזרת המילה להכין את מיטת-הכלולות, בהתאם לניסיונה עם גורון בחדר-המיטות. הדבר מתגלה על ידי אמה של לה-קורדה, המזהה לפתע את רקמת הזהב המקושטת שלה, ותופסת שהמילה היא אחותה-התאומה של לה-קורדה, זו שהן נטשו עם לידתה. כל האנשים מברכים את המילה ונישואי לה-קורדה וגורון מתבטלים עוד באותו היום. המילה וגורון מתחתנים, בעל נמצא ללה-קורדה, והם חיים בעושר ובאושר עד עצם היום הזה.
ג'ורדן פיל
ביוגרפיה
פיל נולד בעיר ניו יורק בן לאב אפרו-אמריקאי ואם לבנה.
את קריירת המשחק החל כקומיקאי במופעי אימפרוביזציה בשיקגו ובתוכנית המערכונים מד טי.וי שם שיתף פעולה עם עמיתו קיגן-מייקל קיי. השניים יצרו את תוכנית המערכונים "Key & Peele" ששודרה בערוץ קומדי סנטרל בשנים 2012–2015 וזיכתה אותם ב-2013 בפרס פיבודי. ב-2016 הפיקו השניים את סרט הקומדיה "קיאנו" בו גם שיחקו בתפקידים הראשיים.
סרטו השני של פיל כבמאי, "אנחנו", שהוא סרט אימה שכתב והפיק, הופיע בבכורה עולמית ב-8 במרץ 2019.
יחסי אזרבייג'ן–ארמניה
העימותים בשנת 2016
בשנת 2016 פתחו כוחות אזרבייג'ן במתקפות להחזרת השליטה בשטח שנשלט על ידי ארמניה בנגורנו-קרבאך. מתקפות אלו היו פתיחתם של קרבות נגורנו קרבאך במהלכם נהרגו כ-350 חיילים ואזרחים משני הצדדים. העימות הסתיים כאשר הכריזה אזרבייג'ן על הפסקת אש חד-צדדית.
אחרי 2016
החל מ-2021 אירעו מספר עימותים בקנה מידה קטן בין הצדדים, ובספטמבר 2022 החל עימות בקנה מידה גדול יותר לאורך הגבול של ארמניה עצמה ולא רק בנגורנו קרבאך.
רפי זוכר
קורות חייו
רפי זוכר נולד ביפו. ב-1964 הצטרף לקבוצת מכבי יפו ובעונת עונת 1972/1973 בליגה הלאומית עלה לקבוצה הבוגרת. משחק הליגה הראשון שלו נערך ב-21 באפריל 1973. זוכר שיחק ב-77 משחקי ליגה ובהם כבש ארבעה שערים. משחק הליגה הסדירה האחרון שלו נערך ב-28 במאי 1977, במחזור האחרון של עונת 1976/1977 בליגה הלאומית, בה סיימה מכבי יפו כסגנית האלופה ועלתה למשחקי האינטרטוטו. זוכר השתתף עם יפו בטורניר ואף כבש שער בניצחון הביתי של מכבי יפו 2–1 על פ.צ. אמסטרדם במשחק שנערך ב-9 ביולי 1977 באצטדיון בלומפילד. בהמשך, נישא זוכר ועבר להתגורר בקולומביה, שם התגוררו הוריו ואחיו, והשתלב בעסקי הביגוד של משפחתו. ב-1983 שב לישראל וניהל מספר עסקים. בסיוע חברו אלי שכטר הצטרף שוב לשורות מכבי יפו תחת המאמן אליעזר שפיגל והצטרף למחנה האימונים של הקבוצה באוסטריה לקראת עונת 1983/1984. במחזור הראשון של העונה ב-24 בספטמבר 1983 עלה כמחליף בדקה ה-52 במשחק בו סיימו מכבי יפו ובית"ר ירושלים בתיקו אחת. היה זה משחקו הרשמי האחרון בליגה הסדירה. לאחר המשחק החליט לפרוש ולהתמקד בעסקיו. במהלך שהותו בארץ השתלב בשורות "ותיקי יפו" במסגרת ליגת הוותיקים. בין השנים 1972–1974 שיחק זוכר בנבחרת הנוער בכדורגל תחת דוד שווייצר.
טילון
השם "טילון" היה במקור שמו של מותג של שטראוס, ששטראוס הפסיקה את ייצורו לאחר שהחלה בייצור המותג "קורנטו", בעקבות כניסתה לשותפות עם יוניליוור ב-1996.
גביעי גלידה יוצרו באופן תעשייתי החל מתחילת המאה ה-20 אך ייצור גביע גלידה הניתן להקפאה עם הגלידה בתוכו היה חלומם של יצרני גלידה תקופה ארוכה. האתגר היה למנוע מהגלידה להרטיב ולרכך את הגביע, שאיבד עקב כך את פריכותו. ב-1959, ספּיקה, חברת גלידה איטלקית מנאפולי התגברה על הבעיה באמצעות תהליך שהמציאה, שבודד את פנים הגביע מהגלידה על ידי שכבת שמן, סוכר ושוקולד. ספּיקה רשמה את השם "קורנטו" (באיטלקית: Cornetto; קרן קטנה) ב-1960, אך המותג לא זכה להצלחה רבה. ב-1976 קנתה יוניליוור את ספיקה והחלה במסע שיווק המוני באירופה.
פרדריק ג'אד ווה
יצירתו
רבות מיצירותיו נמצאות במוזיאוני האמנות אדווין א. אולריך בהייד פארק, ניו יורק, וויצ'יטה, קנזס.
גביע העולם בכדורגל נשים עד גיל 20
ב-2004, נערך הטורניר בתאילנד. בפעם השנייה ברציפות, אלופת העולם זוכה גם בטורניר הזה. נבחרת גרמניה זכתה בטורניר ובנעל הזהב זכתה בריטני טימקו הקנדית.
בלאטה אל-בלד
היסטוריה
הכפר שוכן על חלקו הדרומי של תל בלאטה ומכסה כשליש מהתל. השטח הבנוי היה מורכב מ -2.5 דונם ב-1945, וגדל ליותר מ-100 דונם ב-1980. במזרח קיים מישור רחב, שבו עוברות דרכים מרכזיות המקשרות בין ירושלים שכם והחוף, וכן דרך המגיעה להר עיבל, ואדי פארה, ונהר הירדן.
ב-1945, הייתה בבלאטה אוכלוסייה של 770 מוסלמים, עם שטח כולל של 3,000 דונם. שטח זה התחלק ל-25 דונם שטח בנוי, 95 דונם של מטעים ואדמות השקיה, ו-1,832 דונם שימשו לגידולי דגנים.
גנאדי אורלוב
פעילות עיתונאית
מ-19 באפריל 2010 שימש כמארח תוכנית הספורט "הון הכדורגל" בערוץ "NTV-פטרבורג". בין 2010 ל-2016, על פי בקשת הנהלת מועדון הכדורגל וחברת גזפרום, שימש כפרשן של כל המשחקים של זניט בערוצים NTV פלוס, Match TV ובערוץ NTV. בעונת 2016–2017, הוא פרשן רק את משחקי הבית של זניט ומאז 2017 כבר אינו מפרשן על בסיס קבוע.
קרחון קלארק (ארץ ויקטוריה, רכס אולימפוס)
מקור השם
שמו של הקרחון ניתן לו על ידי משלחת החקר האנטארקטית של אוניברסיטת ויקטוריה, מוולינגטון שבניו זילנד, אשר חקרה את האזור בעונת מחקר 1959–1958.
תיכון (גאומטריה)
תכונות התיכון
תיכון לצלע במשולש חוצה כל קטע מקביל לצלע זו, שקצותיו הם על שתי הצלעות האחרות.
רובוטריקים 2: הנקמה
עלילת הסרט
עלילת הסרט מתרחשת שנתיים לאחר אירועי הסרט הקודם, והיא עוקבת אחר סם אשר מתחיל ללמוד בקולג'. במהלך ההתארגנות לקראת המעבר לקולג', סם נוגע במקרה בשבר של קוביית האנרגיה "אול-ספארק" ומתחיל לראות סמלים חוצניים בראשו. אחת התלמידות בקולג' מתחילה לפתות אותו, אך היא מתגלה כשקרניקית. סם, חברתו מיקאלה, ושותפו לחדר ליאו בורחים ממנה ופוגשים במגהטרון שקם לתחייה וקיבל פקודה ממפקדו, הנופל, להרוג את סם ולהביס את אופטימוס פריים, כדי שאף אחד לא ימנע ממנו להשיג את מפתח "המטריקס" ולפוצץ את השמש של כדור הארץ.
לומוסטין
תרופה זו נחשבת כתרופת קו שני (התרופה ניטלת אם הטיפול הראשוני לא הצליח). בגידולי מוח מסוג גליומה - קודם ניתן טמודל, ורק לאחר מכן ניתן שילוב של לומוסטין עם פרוקרבזין.
התרופה נלקחת בכמוסות - דרך הפה.
גן המושבה
חלקות חקלאיות ושדה ניסויים
ב-1937 הוקם בחלקו הדרומי-מזרחי של הגן "בית מכבי", ששימש שנים רבות כאולם הספורט של מכבי ראשון לציון בכדוריד.
אובליסק אבישם
הכתובת
תעתיק הכתובת לאותיות לטינית:
כווית איירווייז
תולדות החברה
החברה נוסדה בשנת 1953 על ידי שני אנשי עסקים מקומיים. היא החלה להפעיל טיסות בשנת 1954 בשם כווית נשיונל איירוויס. השם הנוכחי בשימוש משנת 1958.
הקשר הישראלי
בשנת 2006, לאחר מותו של יובל נאמן, פרסם העיתונאי רונן ברגמן ב"ידיעות אחרונות" כתבה ובה מצוטט נאמן כאומר שאגף המודיעין בצה"ל הוא שהקים את החברה לאחר "העסק הביש" (נאמן שימש אז ממלא מקום ראש האגף), במטרה להחדיר סוכנים חשאיים בקלות למצרים.
חיים מיכאל דב ויסמנדל
תוכנית אירופה
ויסמנדל העלה אפשרות שייתכן שתוכנית המשא ומתן היא אחיזת עיניים ומרמה שמטרתה למעט ולהחליש את כוח ההתנגדות של היהודים ואיתור מקורות הצלה בזמן שהשמדה הנאצית ממשיכה בהתמדתה.
לג'וינט בארצות הברית היו באותם ימים סכומים משמעותיים והם היו יכולים לעמוד בהוצאה, אבל באותם ימים היו חוקים קפדניים בארצות הברית בנוגע להעברת כספים למדינות אחרות, והג´וינט נהג להקפיד שלא לעבור על החוקים הללו.
נאנטלי
נאנטלי (בפינית: Naantali, בשוודית: Nådendal) היא עיירה בדרום-מערב פינלנד, הידועה כאחד ממרכזי התיירות החשובים במדינה. נכון ל-31 בינואר 2019, העירייה מונה כ-19,250 תושבים, והיא ממוקמת באזור דרום-מערב פינלנד, 14 ק"מ מערבית לטורקו.
היסטוריה
העיירות מרימסקו, ריימטילה וולקווה אוחדו עם נאנטלי ב-1 בינואר 2009.
תיירות ואטרקציות
נאנטלי אף מארחת את פסטיבל המוזיקה הבינלאומי בכל חודש יוני, ואת הקרנבל המסורתי של יום סליפיהד ביולי.
MICKEY
MICKEY הוא צופן זרם סינכרוני המיועד לפלטפורמת חומרה מוגבלת משאבים, שפותח ב-2006 על ידי סטיב באבג' מחברת וודאפון ומת'יו דוֹד. שם הצופן הוא ראשי התיבות של Mutual Irregular Clocking KEYstream, והוא מבוסס על אוגר זיזה ממושב (LFSR) שמבוקר בטכניקה ייחודית לאיזון בין הצורך במחזוריות גבוהה ופסאודו-אקראיות לבין הצורך בעמידות נגד קריפטואנליזה. הוא מספק רמה גבוהה יחסית של ביטחון לחומרה בעלת סיבוכיות נמוכה. גרסת MICKEY 2.0 נבחרה על ידי eSTREAM כצופן מועדף לשימוש יחד עם מבחר אלגוריתמים נוספים בקטגוריית חומרה. הצופן מקבל מפתח סודי בגודל 80 סיביות ווקטור אתחול בגודל של עד 80 סיביות ומייצר זרם פסאודו-אקראי באורך מרבי של 2^{40} סיביות, המשמש כמפתח להצפנת זרם הנתונים באמצעות XOR כבכל צופן זרם.
הפרוצדורה CLOCK_KG
אם הדגל סיבית הקלט של האוגר R תהיה  אחרת תהיה  עצמה. סיבית הקלט של האוגר S היא.
בכל פעימת שעון המחולל קורא לפונקציות הבאות להפקת סיבית מפתח אחת:
טעינת מפתח
לטעינת המפתח מבצעים:
ביטחון
בשנת 2013 פותחה התקפה כנגד MICKEY 2.0 שהיא שיפור של התקפת Differential Fault Attack בקיצור DFA שיכולה לחשוף את המצב הפנימי כולו בשלב אתחול הצופן בתוך 2^{16.7} הזרקות ובתוך 2^{32.5} ניסיונות חישוב בממוצע. ההתקפה מבוססת על יכולת התוקף לגרום לסיביות שגויות אקראיות במצב פנימי של הצופן והיא מנצלת את העובדה שפונקציית הפלט וכן פעולות עדכון מסוימות פשוטות מדי. ייתכן שאפשר לשפר את ביטחון הצופן על ידי כמה התאמות. לדעת מחברי ההתקפה היא ישימה כנגד כל הצפנים שנבחרו על ידי eSTREAM בקטגוריית חומרה.
היסטוריה של גרינלנד
ההתיישבות הנורדית
בשנת 1126 נוסדה באי לראשונה דיוקסיה, שהייתה כפופה לארכידיוקסיה הנורווגית של העיר נידארוס (כיום העיר טרונדהיים). ידועות באי לפחות חמש כנסיות מהתקופה, לפי ממצאים ארכאולוגיים. בשנת 1261 קיבלה האוכלוסייה את מרותו של המלך הנורווגי, אולם חוקיה נשארו נפרדים. ב-1380 התאחדה ממלכת נורווגיה עם ממלכת דנמרק, ובאותה התקופה דעכה ההתיישבות בגרינלנד. ההתיישבות המערבית ננטשה כבר בסביבות שנת 1350, והאזכור הכתוב האחרון של ההתיישבות המזרחית, המתעד טקס נישואין, הוא משנת 1408.
ההתיישבות האירופאית השנייה
בתחילת המאה ה-20 החלו חוקרים אמריקאים, ובכללם החוקר רוברט פירי, לחקור את האזורים הצפוניים של גרינלנד. פירי היה הראשון שגילה כי גרינלנד הוא בעצם אי והוא מיפה את החופים הצפוניים שלו. גילויים אלו נחשבו לבסיס לתביעה אמריקאית על האזור, אולם ארצות הברית ויתרה על כל תביעה עתידית על גרינלנד לטובת דנמרק עם רכישתם של איי הבתולה בשנת 1917.
חשיבות אסטרטגית
לאחר שקיבלה נורווגיה עצמאות מלאה בשנת 1905, היא סירבה לקבל את הריבונות הדנית על גרינלנד, שהייתה בבעלות נורווגית עד שנת 1814. ב-1931, צייד לווייתנים נורווגי בשם הלווארד דוולד התיישב על דעת עצמו באזור הלא מיושב במזרח גרינלנד, ובמהרה תמכה הממשלה הנורווגית בהתיישבות. ממשלת דנמרק מחתה על ההשתלטות הנורווגית והעבירה את העניין לבית הדין הבינלאומי לצדק בהאג. שנתיים לאחר מכן, פסק בית המשפט הבינלאומי של חבר הלאומים לטובת דנמרק, ונורווגיה ויתרה על שאיפותיה.
שלטון עצמי
גרינלנד כישות עצמאית מגדירה את עצמה כאומה אינואיטית. שמות מקומות דניים הוחלפו בשמות מקומיים, ועיר הבירה גוטהוב קיבלה את השם החדש נוק. בשנת 1985 הושק דגל גרינלנדי חדש, בו ניתן עדיין לראות את צבעי דגל דנמרק, אדום ולבן.
הסתננות מאפריקה לישראל
על פי נתוני משרד הפנים מ-2018, אוכלוסייתם מתגוררת בעיקר בשכונות דרום תל אביב (37%, שהם 13,655 איש), אך גם בפתח תקווה (7%), אילת, נתניה וערים נוספות. לפי הלשכה המרכזית לסטטיסטיקה, בשנת 2021 לא נכנס לישראל אפילו מסתנן אחד, בעוד כ-2,400 עזבו. בסוף 2021 נשארו בישראל כ-28 אלף מסתננים, רובם מאריתריאה (74%) ומסודן (18%).
סודאן ודרום סודאן
מסתננים מסודאן מהווים כ-20% מכלל המסתננים לישראל. בין השנים 2003 ל-2009 התחולל רצח העם בדארפור שבמערב סודאן. רבים הפכו לפליטים וחלק מהם נמלטו למצרים. לאלו נוספו פליטים מדרום סודאן, עקב מלחמת האזרחים, בין אנשי הצפון המוסלמים-ערבים לאנשי הדרום הנוצרים והאנימיסטים; מלחמה אשר הובילה לקבלת העצמאות של דרום סודאן בשנת 2011. לאחר מכן הגיעו פליטים נוספים עקב מלחמת אזרחים בין קבוצות אתניות בדרום סודאן.
מספר המסתננים
עד לסוף ספטמבר 2015 נכנסו לישראל כ-64 אלף מסתננים. מספר זה אינו כולל ילדים שנולדו להם בישראל. רובם נכנסו לישראל בין השנים 2006 - 2012. כ-36 אלף באו מאריתריאה, כ-14 אלף מסודאן (מתוכם כאלף מדרום סודאן) וכ-6 אלפים ממדינות אחרות. במחצית השנייה של 2012 החלה ירידה במספר המסתננים ובסוף דצמבר 2012, בעקבות השלמת בניית הגדר לאורך כמעט כל גבול מצרים וצעדי הרתעה נוספים שבהם נקטה ממשלת ישראל, דווח כי מספר המסתננים ירד בצורה משמעותית ובמחצית הראשונה של 2013 הסתננו 34 איש בלבד מול 9,570 בתקופה המקבילה ב-2012.
בריאות
משנת 1998 פועלת ביפו מרפאה מטעם "רופאים לזכויות אדם", המעניקה טיפול רפואי לחסרי מעמד אזרחי, שאינם זכאים לשירותי בריאות על פי חוק ביטוח בריאות ממלכתי ואינם מבוטחים בביטוח רפואי כלשהו. על פי נתוני העמותה, בשנת 2011 היו בה כ-8,000 ביקורים, וב-2012 היו בה 6,900 ביקורים.
מעצרים והגבלות תנועה
בספטמבר 2013 קבע בג"ץ כי החוק המאפשר משמורת של מסתננים במתקן סגור לתקופה של 3 שנים איננו חוקתי (בג"ץ אדם נגד כנסת ישראל). בעקבות כך, אישרה הכנסת בדצמבר 2013 תיקון (מס' 4) לחוק למניעת הסתננות, במקום החוק שבוטל. לפי החוק החדש, ניתן לשים מסתננים שנכנסו לישראל לאחר תחילת החוק במשמורת למשך שנה. מסתננים שכבר נמצאים בישראל ניתן להעבירם למרכז שהייה שבו יסופקו להם תנאי מחיה, כולל שירותי בריאות, רווחה ודמי כיס. לצורך כך הוקם מתקן חולות, אף הוא בקציעות, שהחל לקלוט מסתננים שהועברו אליו מבית סוהר סהרונים. המתקן תוכנן להכיל בעתיד כ-9,000 מסתננים. השוהים בו קיבלו דמי כיס של 500 שקל בחודש. הם יכלו לצאת ממנו, אולם הוטל עליהם לחתום נוכחות שלוש פעמים ביום. חלק מהשוהים במתקן נטשו אותו כשהם יוצאים לצעדת מחאה ובהמשך הוסעו באופן מאורגן לירושלים. חלקם הוחזרו למתקן המשמורת סהרונים בשל הפרת כללי המשמעת. למשך מספר שנים גם פעל כלא רנסאנס בנצרת בו הוחזקו מבקשי המקלט.
סמוך לראשית 2014 החל משרד הפנים לזמן למתקן "חולות" גם מסתננים ותיקים השוהים בערים בישראל, שאשרת השהייה שלהם פגה. בעקבות כך פתחו אלפי מסתננים בינואר 2014 בשביתות ובהפגנות בתל אביב ומול הכנסת בדרישה שיוחל עליהם מעמד של פליטים. בארגון ההפגנות השתתפו גם ארגוני סיוע ובפרט ארגון א.ס.ף, הקרן החדשה לישראל, שהעבירה כסף למימון הפגנת המסתננים בכיכר רבין, ורופאים לזכויות אדם. במהלך המחאה תועדו מקרים אחדים שבהם מסתננים שוברי שביתה הותקפו על ידי מסתננים אחרים, ומקרים שבהם נמנע ממי שאינו נמנה עם הנהגת המחאה לדבר בפני התקשורת.
עזיבת מסתננים בהסכמה וגירושם
בכתבה ב"הארץ" משנת 2015 הובאו עדויות של מסתננים שהגיעו מישראל לרואנדה ולדבריהם הם שהו בה כמה ימים והוברחו משם, בהכוונת השלטונות, לאוגנדה. עד מחצית 2017 עזבו מרצון כ-25,000 מסתננים. לפי נציבות הפליטים של האו"ם, בין העוזבים לרואנדה נותרו בה רק כשבעה. בחדשות ערוץ 2 בדצמבר 2017 הובאו ראיונות עם של עוזבים שהצליחו להגיע לאירופה. בראיונות אלה, ובעדויות נוספות שנאספו, סיפרו על התעמרות שלטונות רואנדה בהם ולחץ לעזוב את המדינה. עוד תיארו כיצד לאחר שעזבו את רואנדה חוו בדרכם לאירופה קשיים שכללו הכאה, אונס ומוות. עם זאת, בית המשפט המחוזי בבאר שבע ובית המשפט העליון הטילו ספק במהימנות העדויות האמורות, וקבעו כי רואנדה ואוגנדה בטוחות. השופטת רחל ברקאי קבעה כי יש למצהירים אינטרס לטעון שאולצו לעזוב את המדינה השלישית כדי לקבל היתרי שהייה במדינות אחרות. נשיאת בית המשפט העליון, מרים נאור, כתבה בפסק הדין שכוונתם של רבים מהמורחקים הייתה מלכתחילה לצאת מהמדינה השלישית ולעבור למדינות מסוכנות, ומשבחרו לעשות כך פקעה אחריותה של מדינת ישראל. מדוח של ה-OECD וארגון העבודה העולמי עולה כי מהגרי עבודה מקבלים ברואנדה שכר מעל הממוצע, אך שיעור האבטלה שלהם גבוה מן הממוצע. נציבות האו"ם לפליטים ורואנדה אף חתמו בספטמבר 2019 על הסכם להעברת פליטים סודנים וסומלים מלוב למקום מבטחים ברואנדה. גל הפליטים הראשון שעבר לתחומי רואנדה מנה 66 בני אדם כולל נשים וילדים בדרגת סיכון ופגיעות גבוהה ביותר.
התנגדות לשהיית המסתננים בישראל
בערים שבהן שיעור גבוה של מסתננים מאפריקה ביחס לאזרחים התעוררה התנגדות לתופעה זו. באילת התקיימה באמצע שנת 2010 הפגנה כנגד הממשלה ובה טענו המפגינים כי תושבים מפחדים ללכת בלילה בשכונות מסוימות. בדרום תל אביב נערכו הפגנות בשל ריבוי המסתננים במקום. בין הפעילים הבולטים בנושא הם: חברת הכנסת מאי גולן, שפי פז ושלמה מסלאוי. בשכונת שפירא וקריית שלום התארגנו מספר מתווכי דירות והודיעו שלא ישכירו דירות למסתננים בשכונות אלה. בכפר מנדא במחוז הצפון פונו מסתננים בכוח מן היישוב על ידי התושבים.
על רקע תוכנית הממשלה לגירוש המסתננים, פורסם בעיתון ישראל היום סקר, על פיו 58% מהציבור היהודי תומכים בגירוש המסתננים, לעומת 23% המתנגדים לו. 51% ממשיבי הסקר הגדירו את המסתננים "מהגרי עבודה" ו-37% הגדירו אותם "מבקשי מקלט". 24% ממשתתפי הסקר הסכימו להשוואה בין מצבם של הפליטים למצבם של הפליטים היהודים בשואה, ולטענה כי לישראל יש חובה מוסרית לאפשר את שהייתם בארץ; לעומתם, 59% השיבו כי אין מדובר בפליטים וכי לישראל אין חובה מוסרית לאפשר את שהייתם בה. המרכז למדיניות הגירה פרסם מתווה לגירוש המסתננים ולפיו סה"כ מסתננים ברי הרחקה או חזרה עצמאית שניתן להוציא מישראל עומד על 33,000–41,000 בני אדם כולל ילדים.
ארגוני סיוע ותמיכה במסתננים
כמה ארגונים עוסקים בסיוע לאוכלוסיית המסתננים. חלקם ייעודיים למסתננים מאפריקה כגון א.ס.ף (ארגון סיוע לפליטים) ו-ARDC (המרכז לקידום פליטים אפריקאים) בעוד אחרים מקדישים עצמם לכלל אוכלוסיית הזרים כגון המוקד לפליטים ולמהגרים. כמו כן קיימים ארגוני סיוע רבים שאינם מוקדשים לאוכלוסיות אלו אך מסייעים להן בדרכים שונות בהם קו לעובד, רופאים לזכויות אדם, אמנסטי אינטרנשיונל והאגודה לזכויות האזרח. ארגוני הסיוע פועלים למען אוכלוסיית מבקשי המקלט בשלושה מישורים עיקריים: סיוע משפטי, סיוע הומניטרי והעלאת המודעות הציבורית לנושא הפליטים ומבקשי המקלט בישראל.
רוב ארגוני הסיוע סוברים שעל מדינת ישראל לפעול לשילובם של המסתננים ולאפשר להם בסופו של התהליך לרכוש מעמד של קבע בישראל. הם פועלים להכשיר את דעת הקהל ברוח זו.
פיטר קרגיל
בעונת 1987/88 הגיע קרגיל לישראל ושיחק כ-7 שנים במדי קבוצת מכבי נתניה. לאחר שעזב את מכבי נתניה שיחק קרגיל עונה אחת במדי קבוצת הפועל פתח תקווה בעונת 1994/95, ולאחריה חזר לשחק בג'מייקה.
מם
מם אמורה לאפיין את המקבילה התרבותית עם רכיבים של דמיון ושונות מהמונח הביולוגי גן. בעוד גן משתכפל ומתפשט באוכלוסייה באופן ביולוגי, מם מתפשט באופן תרבותי. המושג נטבע על ידי ריצ'רד דוקינס ב-1976 בספרו "הגן האנוכיי". המילה עצמה נהגית לעיתים קרובות על פי ההגייה האנגלית מִים.
השימוש הנפוץ במילה התגלגל לתאר תמונה המלווה בטקסט, לרוב משעשע, הקשור אליה. בשנים האחרונות מם באינטרנט נהפך לתופעה נפוצה ומוכרת.
ממטיקה
ממטיקה היא המחקר של הממים, וכיום היא נחשבת כתת-תחום בסוציולוגיה. ממטיקה לוקחת מושגים מתאוריית האבולוציה (בפרט גנטיקה של אוכלוסיות) ומיישמת אותם על התרבות האנושית. ממטיקה גם משתמשת במודלים מתמטיים על מנת להסביר נושאים השנויים במחלוקת, כגון דת או מערכות פוליטיות.
כוחות אבולוציוניים המשפיעים על המם
יכולתו של גן לשרוד אינה תלויה רק ביעילות של ההתנהגות או של חלק הגוף שהוא מקודד, אלא גם בהצלחתו לעקוף את ההגרלה התרבותית הרגילה על ידי כך שהוא נמצא ביותר מ-50% מהזיגוטים באורגניזם. כך גם הלחצים ההתפתחותיים של ממים כוללים יותר מאמיתותם או מיעילותם הכלכלית או האחרת, ולפעמים הם אף כוללים דברים שונים לגמרי, לדוגמה:
ופא סולטאן
ביוגרפיה
ב-21 בפברואר 2006 השתתפה בתוכנית "הכיוון ההפוך" (الاتجاه المعاكس) של ערוץ החדשות הלווייני "אל-ג'זירה" המשדר מקטר. התוכנית, בהנחיית פייסל אל-קאסם, מעמתת בין אישים בעלי דעות מנוגדות. סולטאן השתתפה בתוכנית באמצעות שידור לווייני מלוס אנג'לס, והיא התעמתה עם ד"ר אבראהים אל-ח'ולי, מרצה באוניברסיטת אל-אזהר שהתארח באולפן אל-ג'זירה. העימות נגע לתאוריית "התנגשות הציוויליזציות" כפי שהיא מוצגת בספרו של סמואל הנטינגטון. את המונח טבע לראשונה ההיסטוריון היהודי-בריטי ברנרד לואיס במאמר שכתב, "שורשי הזעם האסלאמי".
היררכיה
תיאור כללי (לא פורמלי)
היררכיה היא יחס טרנזיטיבי, אנטי-רפלקסיבי ואנטי-סימטרי, כגון "גדול מ" "חלק מ", או "גבוה מ":
היחס האסימטרי של היררכיה יכול לחבר בין ישויות בשלוש דרכים: ישירות, באופן עקיף, או בכלל לא.
דרום דוברוג'ה
חבל דרום דוברוג'ה, בו ישבה אוכלוסייה מעורבת, שכללה בולגרים, רומנים, טורקים, גגאוזים, טאטארים וארומנים, שימש עילה למלחמה בין בולגריה לרומניה - מלחמת הבלקן השנייה.
גסטון פלנטה
סוללת עופרת-חומצה
בשנת 1889 מצב בריאותו התחיל להידרדר והוא התעוור בהדרגה. הוא נפטר באותה שנה בגיל 55 בלבד, בביתו בשכונת בלווי שבמדון, על יד פריז, במחוז סן ואואז, כיום המחוז רמות הסן. בצוואתו הוריש את בתיו לאגודת ידידי המדע. גם בחייו הוציא סכומים רבים על מנת לסייע למדענים שנקלעו במצוקה כלכלית. פלנטה הובא לקבורה בבית הקברות פר לשז בפריז.
חייו הפרטיים
גסטון פלנטה היה רווק, ניהל חיים צנועים, היה דתי, אהב את המדע ולא חיפש תהילה. לרבות מהמצאותיו לא רשם פטנטים והן נוצלו להעשרתם של אחרים. אחיו הבכור לאופולד פלנטה (יליד 1832) היה לעורך דין מוערך ואחיו הצעיר פרנסיס פלנטה (יליד 1839) היה פסנתרן וירטואוז.
חגי לובר
סרטים בקולנוע חרדי
ב-2005, סביב אירועי ההתנתקות, הוציא לובר את הסרט "הפצמ"ר האחרון", שבו הוא מגלם את תפקידו של אורן, מג"ד שנשלח לרצועת עזה עם נטייה לאיפוק מול השיגור השוטף של פצצות מרגמה שכוּונו אל עבר הרצועה, שיחסו עוין את ציבור המתנחלים שבה, ועם העלילה דעותיו משתנות וכן יחסו למתנחלים.
כנסיית יוחנן בהרים
שרידים ביזנטיים
בתקופה הביזנטית נבנתה באתר כנסייה, אולם היא כנראה לא נבנתה בעקבות זיהוי האתר עם לידתו של יוחנן. בפעם הראשונה נקשר הכפר עין כרם עם אלישבע בקובץ דרשות ירושלים, כנראה מהמאה ה-8, ומאוחר יותר בלוח שנה גיאורגי, סיניתיקוס 34, מהמאה ה-10. כמו כן, באתר מראים מספר קברים ביזנטיים, אחד מהם בתוך הכנסייה עצמה. שרידי הכנסייה הביזנטית כוללים את הקפלה הדרומית (נקראת כך כיוון שהיא נמצאת דרומית לקפלת המרטירים) שנתגלתה בחפירות של סאלר (Saller) בין השנים 1941-1942. הקפלה פונה מזרחה ובנויה חלקית על גת ושרידים עתיקים יותר. לא ברור האם היה מעבר מהקפלה הדרומית אל קפלת המרטירים. בקפלה נמצאו שרידי פסיפס רצפתי, קירותיה מטויחים והטיח בקיר בצפוני צבוע באדום. הקפלה נהרסה כאשר הצלבנים בנו את הכנסייה במאה ה-12, וקיר מהכנסייה הצלבנית עובר באפסיס של הקפלה הביזנטית.
היסטוריה של המבנה
בשל לאומיותם האיטלקית, נאסרו הנזירים האיטלקים במהלך מלחמת העולם השנייה, והכנסייה הפכה למחנה צבא של המנדט הבריטי. בשל הנזק שנגרם לחצר המבנה מכלי הרכב הבריטיים, נדרש שיפוצה, ובמהלכו נערכו במקום חפירות ארכאולוגיות בין השנים 1941–1942. מסופר כי משקלו של אחד התותחים שחנה בחצר גרם להתמוטטות שגילתה את חלל הכנסייה הביזנטית ואת רצפת הפסיפס.
הכנסייה כיום
בקפלה מימין למזבח המרכזי תלויה תמונת הביקור המיוחסת בטעות לאל גרקו. מימין לה סורג שיש המגן על סלע, אשר על-פי מסורת עתיקה נהג יוחנן המטביל לנוח עליו. מסופר כי ב-1721 ניסה סתת מוסלמי לייצר מסלע זה סיד, אולם כשהפועל חימם את התנור כדי לשרוף בו את הסלע, התנור התפוצץ. הפועל המבוהל הבין כי הוא פגע בנביא יוחנן, והביא את החלק הגדול ביותר של הסלע למנזר. הסלע הוצב בכנסייה וב-1897 הועבר אל מקומו הנוכחי. שער הברזל המוביל לקפלה זו יוצר של ידי הנזיר סילווריו דה קורטנובה (Silverio da Cortenove) במאה ה-18.
בניטו סקינר
קריירה
בשנת 2021 לוהק לתפקיד משני בסדרת הטלוויזיה "הכי גאים שיש".
דניה (חיפה)
היסטוריה
ב-1992 נוסד מועדון רוטרי "הוד הכרמל", שמאז עוסק ברכישת ציוד לבתי חולים, אימוץ מועדוניות ילדים, מתן מלגות לסטודנטים ואירועי גאלה.
רמת גולדה
בין רמת גולדה לרמת אלמוגי בנוי מחלף קטן המאפשר מעבר בין שתיהן ללא מפגש עם הכביש הראשי.
רמת אלמוגי
על רמת אלמוגי מעיב מתחם אנטנות שידור של צה"ל, שהוקם עוד בימי המנדט הבריטי ושנמצא כי הוא פולט קרינה דבר שגרם לתושבים להאבק כנגד מיקומו. המחלוקת שניטשה לאורך שנות ה-90 ותחילת המאה ה-21 כללה ערוצים משפטיים, מאבקי-הורים והתערבות של הכנסת לצד עתירות למשרדי הממשלה השונים.
סביוני דניה
בראשיתה נקראה "רמת אדי", אולם בחרה לאמץ את שם הפרויקט שבנתה חברת דניה סיבוס בשנות ה-80. עיריית חיפה העניקה לשכונה את השם "סביוני הכרמל". סביוני דניה נבנתה בשטח תלול מצדן המזרחי של שדרות אבא חושי, לצד דרך 705 היורדת אל העיר נשר. בשנות ה-90, לאחר עשור של שקט בגזרת הנדל"ן בשכונה המבודדת, באה תנופה של בניית מגדלי מגורים רבים ופנטהאוזים. אלו גובלים כיום במגדלים של שכונת קדמת דניה בנשר, ואוכלוסייתם מבוגרת יחסית, במקרים רבים משפרי-דיור, מהם אף שעברו מדניה הוותיקה.
האוניברסיטה הממלכתית של מוסקבה לניהול קרקע
האוניברסיטה הממלכתית של מוסקבה לניהול קרקע (ברוסית: Государственный университет по землеустройству) היא האוניברסיטה הממלכתית והיחידה ברוסיה, ללמודי ניהול ותכנון שימושי קרקע, קדסטר, שמאות מקרקעין, ותכנון ערים ואזורים.
בן חוזר הביתה
עלילה
העלילה עוסקת במסע אפל המתרחש לילה אחד בו אם (ריטה) אוספת את בנה (לי בירן) מבית חולים פסיכיאטרי ומנסה להציל את משפחתה מטירופו של הבן שמנהל קשר מעוות עם מורתו (ליאת גליק).
אוסיפים
האוּסיפּים (Usipii), היו שבט גרמאני קטן שעל קיומו ידוע לנו רק ממניין השבטים של תלמי ב"גאוגרפיה" שלו. תלמי כותב כי "מבין אלו המאכלסים את גרמניה בצד השני של נהר הריין, אם אנו הולכים צפונה, נמצאים הברוקטרי הקטנים והסיגאמברי, ותחתיהם הסואבי לונגוברדי; ואז הטנקטרי והאינקריונס, בין הריין והרי אבנובאי; ואז האינטוארגי והורגיונים והקריטנים, ותחתיהם הויספי והדסרטים של ההלווטים עד אותם הרים אותם אנו מכנים האלפים". ניתן להניח כי שבט קטן זה נטמע בשבטים אחרים סביבו במועד כלשהו אחרי כתיבת "גאוגרפיה" במאה השנייה לספירה.
אבי רואה
תולדות חייו
בשנת 2013 מונה רואה ליושב ראש מועצת יש"ע, תפקיד בו כיהן עד אוגוסט 2017, עת הודיע על החלטתו לפרוש והוחלף על ידי חננאל דורני. בנובמבר 2017 פרסם מבקר המדינה יוסף שפירא את דו"ח הביקורת על המועצות המקומיות, בו נכתב כי רואה פעל בניגוד עניינים מוסדי בהעברת כספים למועצת יש"ע בעודו עומד בראשה, והשתמש במועצה האזורית כ"צינור להעברת כספים" למועצת יש"ע ולגופים פרטיים נוספים. המבקר ציין כי בהתנהלות המועצה "נמצאו ליקויים רבים, חלקם חמורים", ביניהם פעילות ללא רישיון של כמחצית מהעסקים בתחום שיפוטה של המועצה, חלקם באופן שסיכן את בריאות הציבור.
ב-2018 הודיע שאינו מתמודד על קדנציה נוספת לראשות המועצה, ובמערכת הבחירות תמך במועמד ישראל גנץ שהיה סגנו במהלך הקדנציה האחרונה ושניצח בבחירות. ביולי 2018 פורסם דו"ח נוסף של מבקר המדינה, לפיו במועצה האזורית מטה בנימין תחת ראשותו של רואה ״נתגלו פגמים חמורים במינוי עובדים בכירים במועצה, בחירת מועמדים שמעיון בקורות החיים שלהם עולה כי לא עמדו בתנאי הסף, קביעת תוצאות מכרזים מראש, והתאמת תנאי המכרז למועמדים שחפצו ביקר ובפרט בריאת תפקיד מיוחד עבור הגזבר שהיה חשוד בעבירות טוהר מידות״.
ביוני 2019 מונה רואה על ידי ראש הממשלה בנימין נתניהו ליועץ שר הביטחון לענייני התיישבות, במקומו של קובי אלירז.
החטיפה בהרי שכם (1943)
החטיפה
החוטפים הכניסו את החטופים למערה כדי שישהו שם במשך הלילה (לפי גרסה אחרת השינה הייתה תחת כיפת השמיים). שניים מהחוטפים התייצבו לשמור על החטופים במערה כשבידיהם רובה ואקדח. הם לקחו מהחטופים את נעליהם על מנת להקשות עליהם להימלט. הם אמרו לחמישה כי לאחר קבלת כופר הנפש עבורם ישחררו אותם. בהמשך הצליחו החטופים לחתוך את כבליהם בעזרת אולר שהיה מוסתר אצלם והחלו לברוח. השומרים ירו לעברם: לפי גרסה אחת החלו לירות לפני שהחלה הבריחה כדי לחסלם; לפי גרסה אחרת - ירו השומרים לאחר שחטופים התחילו לברוח. מהיריות נפצעו ישראלי ויודלביץ - הראשון בבטנו והשני בכתפו. הם נותרו מוטלים במקומם. אנשי הכנופיה רדפו ללא הצלחה אחרי שלושת האחרים, חשבו שהשניים שנפגעו מהיריות נהרגו והסתלקו מהמקום. ישראלי, שמצבו היה קשה, אמר ליודלביץ דברי פרידה וביקש ממנו לברוח. בהמשך מת ישראלי מפצעיו.
לימודי משפטים בישראל
מכללות שאינן מתוקצבות
המרכז האקדמי שערי מדע ומשפט: המכללה הוקמה בשנת 1995 (עד שנת 2016 נקראה בשם "מכללת שערי משפט") על ידי עמותה של אנשי ציבור בתחום המשפט, הכלכלה והאקדמיה. קמפוס המכללה נמצא בהוד השרון. בית הספר מוציא לאור את כתבי העת "שערי משפט" ו"משפחה במשפט".
המרכז האקדמי כרמל: המרכז הוקם במסגרת פרויקט קמפוס הנמל בעיר התחתית של חיפה. בשנת 2008 החל לקלוט סטודנטים למסלולי בוקר וערב לתואר ראשון במשפטים ובמנהל עסקים. בקיץ 2016 שללה המועצה להשכלה גבוהה מן המכללה את ההיתר לקיים לימודי משפטים, צעד שגרם לסגירת המכללה.
מספר הלומדים
במשך השנים היה מספר הסטודנטים למשפטים מצומצם. בשנת 1990 היה מספר המתקבלים ללימודי משפטים 470, כך שמספר הלומדים בתוכנית 4 שנתית הגיע לסביבות 1,800. לאחר פתיחת המכללות, זינק מספר הלומדים והגיע בשנת תשנ"ז ל-6,250, מתוכם 3,958 באוניברסיטאות ו-2,292 במכללות. בשנת תש"ס הגיע מספר הלומדים ל-10,109, מתוכם 3,538 באוניברסיטאות, ובשנת תשס"ה היו 13,819 סטודנטים למשפטים, מתוכם 3,369 באוניברסיטאות. בשנת תשע"ה למדו בישראל 15,956 סטודנטים למשפטים מתוכם 2,775 באוניברסיטאות והשאר במכללות המתוקצבות והלא מתוקצבות.
שיטת המשפט
שיטת המשפט הישראלית היא שיטה מעורבת, דהיינו שיטה שבה מתמזגים רעיונות, עקרונות וכללים משיטות המשפט המקובל והמשפט הקונטיננטלי. מטעמים היסטוריים השיטה קשורה בטבורה לשיטות המשפט המקובל, אך במרוצת השנים (ובמיוחד בשנות ה-70) ספגה תכנים גם מן המשפט הקונטיננטלי וכן התפתחו בה מאפיינים ייחודיים. לצד שיטת המשפט הישראלית מכיר הדין הישראלי במעמדו המיוחד של המשפט העברי ובמעמדן של שיטות משפט דתיות אחרות, במיוחד בתחום דיני משפחה. במדינת ישראל אין חוקה פורמלית, ועקרונות הבסיס של השיטה, במיוחד לאחר המהפכה החוקתית, נלקחים מקובץ חוקי יסוד, כמו גם מפרשנות החוק על פי מושגי יסוד בסיסיים הנובעים מהגדרת המדינה כ"מדינה יהודית ודמוקרטית". כל אלה מכתיבים את תוכני הלימוד בבתי הספר למשפטים.
מסלולים משולבים
אוניברסיטת תל אביב מציעה מסלול משולב של לימודי משפטים עם מדעי הרוח, כלכלה, חשבונאות, תקשורת, ועוד.
קריטנים
כך כותב תלמי על שבט זה:
סוזוקי מוטור
שנות השישים
בשנות ה-60 של המאה ה-20 נכנסה סוזוקי לתחום המרוצים וב-1962 זכתה לראשונה במרוץ אופנועים בינלאומי באי מאן בקטגוריית 50 סמ"ק. היא גם הצליחה לזכות באליפות עולם במרוצי הגרנד פרי בקטגוריה זו. עם ההצלחה נפתחו סוכנויות משנה לשיווק במקומות שונים בעולם ולראשונה בארצות הברית. אופנוע שזכה להצלחה יחסית בארצות הברית הוא ה-K15 שהיה אופנוע שטח 2 פעימות בנפח 80 סמ"ק.
שנות השמונים
ב-1985 הוצג ה-GSX-R750. דגם זה נחשב לאבי אופנועי הספורט הסדרתיים המוכרים עד ימינו. מבחינה טכנולוגית, כל מאפייני הדגם כבר נראו באופנועי מרוץ של אותה תקופה, אך לראשונה הם הוצגו באופנוע סדרתי. שילדת אלומיניום, פיירינג מלא (החיפוי הפלסטי) ומשקל קל של 179 ק"ג למול הספק של 106 כ"ס, סיפקו לרוכב תכונות של אופנוע מסלול במקביל לאמינות ונוחות יחסיים של אופנוע סדרתי. האופנוע נחל הצלחה גדולה במכירות.
שנות התשעים ואילך
בשנות ה-90 של המאה ה-20 פנתה סוזוקי לייצור כלי רכב גדולים יותר. בין היתר הושקו בשנים אלה דגמים ובהם הגרנד ויטארה וסוזוקי בלנו.
ב-1995 הציגה סוזוקי את דגם המשפחתית-הקומפקטית שלה: סוזוקי בלנו, בתצורת סדאן ומנוע 1,600 סמ"ק שהיה מבוסס על מכונית המיני סוזוקי סוויפט. הבלנו יוצרה עד 2007.
בשנת 2009 הציגה סוזוקי את סוזוקי קיזאשי שהוגדרה כמכונית משפחתית גדולה. הדגם שווק ביפן, צפון אמריקה, ארצות הברית, אירופה, הודו, איראן, אוסטרליה וניו זילנד.
מכוניות הקיי
עם השנים הועלו הספים השונים והתקנות הנוכחיות מ-1998 מגבילות לנפח של 660 סמ"ק, אורך של 3.39 מטר והספק מרבי של 64 כ"ס. כיום, דגם האלטו ודגמים נוספים של סוזוקי המשווקים בלעדית ביפן עומדים בתקנות אלו.
יהדות רפורמית
התגלות
במקורה, בתקופה המוקדמת וה"קלאסית", מושג הגילוי המתמיד שאב רבות מהפילוסופים של האידיאליזם הגרמני, בעיקר קאנט והגל; רצון הבורא נתפש כמתבטא בהתקדמות המוסרית של האנושות, הצועדת לקראת הבנה מלאה שלו. ראייה רציונלית זו הותירה מרווח מועט בין השכל להשפעה האלוהית, וכמעט וזיהתה ביניהם. גייגר ותלמידו קאופמן קוהלר כתבו על ה"גניוס" או "הבּוֹנְנוּת" המיוחדת של עם ישראל, וקלוד מונטיפיורי הרחיק עוד ותיאר "השראה" בלבד, לה ייחס חשיבות בשל תוכנה החיובי, בלי משים למקורה. המשותף לכל התפישות הללו היה הקביעה שלכל דור הבנה דתית עדיפה על דורות העבר, ומשכך רצוי ואף מתחייב לחרוג ולשנות מהמוסכמות שאלו קבעו לטובת השגות חדשות.
אורח חיים והתנהלות
בשלביה המוקדמים, היהדות הרפורמית התאפיינה בהתרחקות מהמסורת המקובלת ובביטול טקסים ומחויבויות שונים. ועידת הרבנים בברסלאו ביטלה ב-1846 את יום טוב שני של גלויות; שנה קודם לכן החלה הקהילה הרפורמית הקטנה והנבדלת בברלין לערוך תפילות בלי טלית וכיסויי ראש, וללא תקיעת שופר בימים הנוראים. כמו כן, תפילות השבת נערכו (בתחילה גם, ואחר כך רק) בימי ראשון, יום המנוחה של הסביבה הנכרית שהיה מועד החופש היחיד. בתקופה ה"קלאסית" באמריקה חיקו קהילות רבות את דוגמת ברלין, עם מינימליזם טקסי ותפילות בימי ראשון; הרב קאופמן קוהלר אף הציע להעביר את השבת באופן מלא לראשון, אך לבסוף נסוג מכך. הצורך בגט בוטל והוכרו גירושין אזרחיים, ב-1869 בארצות הברית ורק ב-1912 בגרמניה. ב-1890 נקבע באמריקה שאין עוד צורך בברית מילה או טבילה לגרים. דיני הנישואין, טומאה וטהרה ונידה בכלל זה, כשרות, חובות וזכויות הכהנים וכיוצא בזה היו מושא להתעלמות או בוטלו לחלוטין, מגמה שבוטאה בחדות במצע פיטסבורג מ-1885:. גם הקווים המנחים של האיחוד ליהדות ליברלית בגרמניה מ-1912 וכתביו של קלוד מונטיפיורי קידמו עמדה דומה לגבי הפן המעשי של הדת.
התגבשות
בשאר היבשת זכתה הרפורמה להצלחה מעטה; רוב הציבור היהודי שעבר אינטגרציה גילה עניין מועט בדת אם בכלל, ולכל היותר נערכו שינויים אסתטיים ספורים בארחות בית-הכנסת. ב-1848 פעלו בהונגריה קבוצות ששאבו השראה מהולדהיים, אך הן פוזרו על ידי השלטונות ב-1851. בצרפת היה אולרי טרקם קול בודד למען גישה דומה, ובבריטניה הוקמו שתי קהילות לפי הדוגמה הגרמנית. במזרח אירופה הנחשלת, שבה לא עמדה האמנציפציה על הפרק, היו למחקר המדעי של הדת ולפילוסופיה החדשה השפעות הפוכות בתכלית: בחברה יהודית שנותרה מסורתית ובארצות שבהן הכנסייה האורתודוקסית הייתה מאובנת ולא סיפקה שום דגם של פשרה עם המודרנה, פנו המשכילים בסופו של דבר לא לתיקון הדת, אלא לנטישתה ולאימוץ אידאולוגיות שהחילוניות הייתה במרכזן, לרוב סוציאליזם וסוגים שונים של לאומיות יהודית.
נאו-רפורמה
המגמה ה"נאו-רפורמית" הגיעה לשיאה משנות ה-70 והלאה. התפישה של דת ממוסדת נדחקה מפני אינדיבידואליזם רוחני בכלל החברה המערבית; האופנתיות של הפגנת זהות אתנית עקרה את השאיפה להשתלבות אזרחית, אותה כבר השיגו הוריו וסביו של דור הצעירים. עזרי פולחן שנחשבו קודם כשרידים פרימיטיביים, כמו תפילין, טליתות וכיפות נעשו נפוצים מאוד. מלבד ההגות של בורוביץ והאקזיסטנציאליסטים האחרים הופיעו גם קריאות למעבר להומניזם צרוף, בעיקר בקרב הקהל החדש והחילוני במקורו. רוב חברי איחוד הקהילות העבריות, כתב דאנה קפלן, חלקו כנראה ספקנות במושג האלוהים וראו ביהדות בעיקר מורשת תרבותית (השפעת הרקונסטרוקטיבים של קפלן, על אף נוכחותם הקטנה על הנייר, הייתה חזקה) אף על פי שאתאיזם או אגנוסטיות נחשבו לבלתי-מהוגנים. נטייה זו התמסדה כשמספר קהילות רפורמיות ערקו בשנות ה-60 והקימו את היהדות החילונית-הומניסטית. במקביל לכל זאת המשיכה מגמת האימוץ של יסודות מסורתיים, כשצעירים כפטוחובסקי מתריעים כי היעדר התוכן המעשי של הרפורמה הקלאסית הפך את חיי הדת לחלולים ומסכן את המשכיותם. בסקר דעות בין רבני האיגוד המרכזי האמריקני מ-1972 התברר הן מגוון העמדות התאורטיות שאחזו בו והן כי 42% חשו שהזרם מצוי במשבר אידאולוגי. ההנהגה לא הגיבה במענה סדור, ובפועל התקבל מצב העניינים של פלורליזם רעיוני רחב לצד אימוץ גובר של פרקטיקה מעשית ממורשת העבר. עם זאת, הרפיון ההשקפתי לא הפך לעמימות מוחלטת: הרוב הגדול של ההוגים הרפורמים הוסיף להתייחס בשלילה לתפישות בלתי-דתיות – ב-1994, בהחלטה שעוררה הד נרחב, דחה איחוד הקהילות את בית-הכנסת החילוני-הומניסטי "בית אדם" בסינסינטי ברוב של 113:15 – ודחה בעלי אמונות סינקרטיות כמו יהדות משיחית ובודהיזם יהודי (Jewbu). ריבוי הקטבים עלה שוב לפני השטח ב-1975, בעת ניסוחו של הסידור התנועתי "שערי תפילה", שנועד להחליף את "סדר תפילות ישראל" (Union Prayer Book) שמהדורותיו השונות היו הנפוצות ביותר מאז שלהי המאה ה-19. אל מול המחלוקות לגבי האופי הרצוי, הוחלט לכלול עשרה נוסחים נבדלים של תפילת ערבית לשבת ושישה לשחרית, לבחירת המתפללים. פרק אחד אף גבל בהומניזם דתי. הסוגיה צצה שוב כשהוחלט באיגוד הרבנים המרכזי לנסח מצע כללי חדש: יוג'ין בורוביץ עמד אמנם בראש צוות הכותבים, אך הם הכריעו להיוותר מעורפלים במכוון, ואף התואר 'מצע' נזנח. ב-1976 יצאה "פרספקטיבה היסטורית" שנקטה במינוח כוללני. בעוד מחלוקות ואי-בהירויות טרדו את התאורטיקנים – הרב יעקב ארנולד וולף משיקגו, מהפופולריים בזרם, העיר בציניות שהרבנות הרפורמית היא "1,500 תאולוגיות שונות (כמספר הרבנים) המאוחדות על ידי תוכנית פנסיה אחת" – המדיניות הפתוחה והמתירנית שיושמה בפועל אפשרה גידול מתמיד בכוחו של איחוד הקהילות העבריות. הוא עקף באיטיות את הקונסרבטיבים, שהמסורתיות הגוברת בבתי-הכנסת שלו אפשרה לו למשוך רבים מחבריהם, והתקרב בהתמדה להפוך לגדול מבין הזרמים ביהדות ארצות הברית.
מערכת הפארקים רדווד
במערכת האקולוגית של הפארקים גדלים מספר בעלי חיים מאוימים כגון מין הדג Eucyclogobius newberryi (באנגלית Northern tidewater goby) ואלתית גמלונית, תת-המין הצפוני של לילית מנוקדת (Strix occidentalis caurina) ואריה ים שטלר. מתוך הכרה במערכת האקולוגית הנדירה ובהיסטוריה התרבותית שבפארקים, הכריז ארגון אונסק"ו על הפארקים כעל אתר מורשת עולמית ב-5 בספטמבר 1980, ועל חלק מרכסי החוף של קליפורניה כשמורה ביוספרית בינלאומית ב-20 ביוני 1983.
גאוגרפיה
הפארק ממוקם כ-500 קילומטרים צפונית לסן פרנסיסקו ולסקרמנטו, וכ-500 קילומטרים דרומית לפורטלנד, כ-15 קילומטרים דרומית לגבול המדינה בין קליפורניה לאורגון. פארקים לאומיים אחרים באזור כוללים את הפארק הלאומי קרייטר לייק באורגון (225 קילומטרים צפונית-מזרחית משם), את הפארק הלאומי הגעשי לאסן (370 קילומטרים ממזרח) ואת הפארק הלאומי יוסמיטי (750 קילומטרים מדרום-מזרח) בקליפורניה.
צמחייה
תחום התפוצה הטבעי של הסקוויה הנאה, העץ הנפוץ במערכת הפארקים, מתחיל בחוף הצפוני של קליפורניה, ומשם לחוף הדרומי של אורגון. העץ קשור באופן קרוב מבחינה טקסונומית לסקוויה ענקית ממרכז קליפורניה, ובאופן רחוק יותר למטסקוויה הגדלה באופן טבעי באזור סצ'ואן-חוביי שבסין. עצי סקוויה נאה הם הגבוהים ביותר בכדור הארץ; נכון ל-2011 העץ הגבוה ביותר בפארק היה היפריון שגובהו 115.7 מטרים, ואחריו הליוס (114.7 מטרים) ואיקרוס (113.1). רק לסקוויה ענקית יש יותר מסה. נפח הסקוויה הנאה "המונרך האבוד" (Lost Monarch), הגדל בפארק המדינתי רדוודס ג'דדיה סמית, הוא 1,206 מ"ק, ובכך הוא העץ התשיעי בגודלו מבחינת נפח. עצי סקוויה נאה בוגרים הם בני 500 עד 700 שנים, אם כי תועדו עצים שגילם עולה על 2,000 שנים, כך שהם בין האורגניזמים הזקנים ביותר החיים על פני כדור הארץ. עצים אלו עמידים מאוד בפני מחלות בזכות קליפת הגזע העבה שלהם, וגם בזכות כמות הטאנין הגבוהה שהם מכילים. עצי סקוויה נאה גדלים בצורה המיטבית במדרונות מוגנים מרוח, המרוחקים במקצת מחוף הים, וליד מקורות מים כגון נהרות ונחלים.
בעלי חיים
המערכות האקולוגיות של הפארק משמשת כבית גידול לכמה מיני בעלי חיים נדירים. בפארק קיימות כמה מערכות: אזורי חוף, נהרות, ערבות ויערות עבותים. Eucyclogobius newberryi, מין דג השייך למשפחת האוקסודרסיים, הגדל באזורי גאות ושפל של האוקיינוס השקט הוכרז כמין בסיכון על ידי הממשל הפדרלי. עיטם לבן-ראש, המקנן בדרך כלל ליד מקורות מים, מוגדר על ידי מדינת קליפורניה כמין בסיכון. אלתית גמלונית, תת-המין הצפוני של לילית מנוקדת (Strix occidentalis caurina) ואריה ים שטלר הם מיני בעלי חיים נוספים הגדלים בפארק המוגדרים כמינים מאוימים.
280 מינים של עופות, כשליש ממספר המינים הכללי של עופות בארצות הברית, נצפו ברחבי הפארק. השקנאי החום והקורמורן המצויץ שוכנים בעיקר על צוקים לאורך החוף, וכן על הסטאקים שבים, ואילו החרטומניים והשחפים מאכלסים את אזורי החוף והאזורים הפנימיים שבפארקים. העופות התלויים במים מתוקים המרוחקים מהים כוללים בין השאר את המרגון הגדול השלך, את העקב אדום הכתף ואת האנפה הכחולה.
יהדות רפורמית
יהדות רפורמית בישראל
בכנסת העשרים וארבע כיהן לראשונה נציג רפורמי, הרב גלעד קריב ממפלגת העבודה.
מערכת הפארקים רדווד
מינים פולשים
סוג הצמחייה הזרה משתנה גם הוא, עם צמחים כמו קיסוס החורש, Centaurea maculosa (באנגלית Spotted Knapweed) ורוש עקוד (Conium maculatum). שני האחרונים ברשימת המינים לביקורת בעדיפות גבוהה שמתוחזקת על ידי מערכת הפארק.
היסטוריה
הפארק שימש כאתר צילום לכמה סרטים. סצנות מאנדור הירח המיוער במלחמת הכוכבים - פרק 6: שובו של הג'דיי צולמו בחורשת טול טריס רדווד (Tall Trees Redwood Grove) בחלק הצפוני של מחוז המבולדט, אם כי מרבית הצילומים נעשו ביערות פרטיים וציבוריים בסמוך לעיירה סמית ריוור. סצנות מפארק היורה: העולם האבוד, כמו גם מהסרט התפרצות צולמו בפארק המדינתי רדוודס פרריה קריק הסמוך ובפארק המדינתי פטריקס פוינט (Patrick's Point State Park).
קרב דויראן השלישי
מדינות ההסכמה
בגזרה הצפון מזרחית של האגם תקפה הדיוויזיה ה-28 בפיקודו של ה. קרוקר שהייתה חלק מהקורפוס ה-16 הבריטי ואליה צורפה הדיוויזיה השביעית היוונית (של כרתים). ב-19 בספטמבר נוספה הדיוויזיה ה-14 היוונית לכוחות התוקפים בגזרה הצפון מזרחית. בסך הכל מנו כוחות מדינות ההסכמה כ-75,000 חיילים והם צוידו ב-231 תותחים ובכללם תותחי הוביצר בקוטר שמונה אינץ'
המרדף לאושר
כריסטופר גרדנר במציאות
בשנת 2006 גרדנר מכר את החברה שלו ב-184 מיליון דולר.
סמואל בקט
סמואל ברקליי בקט (באנגלית: Samuel Barclay Beckett; 13 באפריל 1906 - 22 בדצמבר 1989) היה במאי תיאטרון, מחזאי, סופר, משורר ומתרגם אירי שכתב באנגלית ובצרפתית. חתן פרס נובל לספרות לשנת 1969.
יצירתו של בקט מוכרת כנוקשה ומינימליסטית, ומשקפת פסימיות עמוקה אודות טבע האדם והמצב האנושי. הסיפורת של בקט השתנתה עם השנים. בתחילה, כשהיה מושפע מג'יימס ג'ויס, נטו כתביו לכיוון זרם התודעה. ככל שעבר הזמן, הפכה אמנותו של בקט למינימליסטית יותר. ספריו נוטים לפסימיזם קיצוני, אולם פסימיזם זה משולב בהומור. בקט נחשב לאחד מגדולי מחזאי האבסורד, ויש הרואים בו אקזיסטנציאליסט.
כתבים ראשונים
בקט ביקש לפרסם ספר שירים ב-1934, אך ללא הצלחה. הוא גם פרסם מספר מאמרים וביקורות בערך באותה תקופה, כולל "שירה אירית מהזמן האחרון" (ב"בוקמן", אוגוסט 1934) ו Humanistic Quietism (ביקורת של "שירים" של מק'גריבי ב"מגזין דבלין", גם ב-1934). שתי ביקורות אלה התמקדו ביצירותיהן של מק'גריבי, בריאן קופי, דניס דבלין ובלנייד סלקלד, והשוו אותן לבני זמנם- בני תנועת "התחייה האירית". כשהוא מתאר את המשוררים האלה כ"גרעין של השירה החיה באירלנד", הוא שרטט את קוויו של קנון השירה האירי המודרני.
בינואר 1938, כשהוא סירב לבקשותיו של סרסור פריזאי ידוע, דקר אותו הלה וכמעט הרגוֹ. ג'ויס דאג לבקט לחדר פרטי בבית החולים. הפרסום שקיבל משך את תשומת הלב של סוזן דשבו-דומניל, שהכירה את בקט מביקורו הראשון בפריז, אך מפגש זה הוביל אותם לחברות לאורך כל חייהם.
חיים מאוחרים ויצירה
לאחר מכן הגיעו כמה מחזות מינימליסטיים ויצירות סיפורת שחקרו את הנושאים של העצמי כשהוא סגור ונבחן. בקט התמקד באופן יותר ברור בהתנגדותו ארוכת השנים לשלטון הריאליזם באמנות, ובמה שראה כדיקטטורה של הנורמות והציפיות החברתיות. במחזה "קטסטרופה" (1982), הפנה את תשומת לבו לדיקטטורות קשות יותר. בעשר השנים האחרונות של חייו, הסגנון המינימליסטי הזה הביא לכתיבת שלוש מהיצירות החשובות ביותר שלו, שלוש הנובלות, "Company" מ-1979, "Ill Seen Ill Said" מ-1982 ו"Westward Ho" מ-1984. היצירה האחרונה שלו, "What is the Word", מ-1989 נכתבה במיטה בבית אבות שם חי בתקופה האחרונה בחייו, כשהוא סובל מנפחת וכנראה גם מפרקינסון.
מורשתו של בקט
לחקר מורשתו הוקם ארגון בינלאומי ולינדה בן צבי הייתה נשיאת הארגון במשך מספר שנים.
מצב מיוחד בעורף
זכויות תושבים
תיקון חקיקה נוסף משנת 2008 מסמיך את המפקח על הבנקים לקבוע כי ההוראות המחייבות את הגבלת חשבונו של מי שהמחאותיו סורבו, יוקפאו לתקופה של עד 90 ימים.
יאגדטיגר
פיתוח
בשנת 1942 ביקש המטכ"ל הגרמני להרכיב תותח בקוטר 128 מ"מ על שלדה של תותח סער. בשנת 1943 הוחלט להשתמש בשלדות של טנק הפנתר או הטיגר שעליהם יורכב תותח 128 מ"מ. שלדת הפנתר התבררה כלא מתאימה לתותח לאחר שנבנה דגם עץ של הטנק. באוקטובר 20, 1943, נבנה דגם עץ נוסף של היאגדטיגר אך הפעם על שלדת הטיגר II, והאבטיפוס הוצג לאדולף היטלר במזרח פרוסיה. הטנק כונה בתחילה בשם יאגדפנצר 6, אך לאחר מכן שונה שמו ליאגדטיגר (נמר צייד).
היסטוריה קרבית
הצבא הגרמני ביקש להזמין כ-150 יאגדטיגרים, אך רק כ-88 נבנו בפועל, מפברואר 1944 עד למאי 1945. כל 88 היאגדטיגרים שנבנו שירתו רק ב-2 גדודי נ"ט כבדים, ה-512 וה-653. רק כ-20 אחוז מהטנקים הושמדו בקרב ורבים אחרים הושמדו על ידי צוותיהם שלהם בגלל תקלות מכניות או מחסור בדלק.
שמורת מרכז סורינאם
שמורת מרכז סורינאם (הולנדית Centraal Suriname Natuurreservaat) הוקמה ב-31 ביולי 1998 על ידי ארגון שימור בינלאומי (Conservation International) וממשלת סורינאם. השמורה שוכנת במערב מרכזה של המדינה ומשתרעת על שטח של 16,000 קמ"ר. השמורה זכתה למעמד של אתר מורשת עולמית בשנת 2000, והיא אחת משני אתרי מורשת עולמית ברמת גיאנה (האחר הוא הפארק הלאומי קנאימה בוונזואלה).
ג'סי ספנסר
משחק
בשנים 2004 עד 2012 כיכב כד"ר רוברט צ'ייס, ראש המחלקה לרפואה מאבחנת בסדרת הדרמה הרפואית של רשת FOX "האוס". הוא גילם את דמותו של צ'ייס לכל אורך שידור הסדרה, שמונה עונות.
בשנת 2015 שיחק במותחן "The Girl Is in Trouble" לצדו של וילמר ולדראמה.
The Doors (אלבום)
האלבום כולל כמה משיריה הידועים של הלהקה, ובהם "Light My Fire", אחד מלהיטיה הגדולים של הלהקה, שהגיע למקום הראשון במצעד הפזמונים האמריקאי; "Alabama Song" (שיר אלבמה), המבוסס על שיר מאת ברטולט ברכט וקורט וייל, ובמקורו נכתב בעבור האופרה "Aufstieg und Fall der Stadt Mahagonny" (גרמנית: עלייתה ונפילתה של העיר מהגוני); "Break on Through", שפותח את האלבום, ו - "The End" המקאברי, המתנגן לאורכן של כ-12 דקות, שסוגר את האלבום.
Soul Kitchen
אדמסקי ביצע גרסת כיסוי לשיר בשם "Soul Kitsch Inc" באלבומו "Doctor Adamski's Musical Pharmacy" מ-1990.
איגנסיו אנאיה
חיים אישיים
אנאיה התחתן עם מרי אנטואנט סלינס, ולשניים נולדו תשעה ילדים, חמישה בנים וארבע בנות.
יהודה מורגנשטרן
יהודה מורגנשטרן (נולד ב-מאי 1983) הוא איש ציבור חרדי ישראלי. המכהן כמנכ"ל משרד הבינוי והשיכון.
ביוגרפיה
כן, שימש כדירקטור בתאגיד המים של עיריית תל אביב-יפו "מי אביבים" משנת 2020 ושימש בעבר כעמית מחקר במוסד שמואל נאמן למחקר מדיניות לאומית. בעברו הוסמך, בין היתר, בתוכנית העמיתים "מעוז" לפיתוח מנהיגות ממלכתית ורב מגזרית.
גורד שחקים
נכון לשנת 2021, רק 13 ערים בעולם מתהדרות בקו רקיע המכיל מעל ל-100 גורדי שחקים בגובה של 150 מטרים לפחות: הונג קונג (510), שנג'ן (332), ניו יורק (296), דובאי (232), שאנגחאי (175), טוקיו (164), גואנגג'ואו (142), צ'ונגצ'ינג (131), שיקגו (130), ווהאן (109), בנגקוק (109), ג'קרטה (107) וקואלה לומפור (101).
יהודה מורגנשטרן
ביוגרפיה
מורגנשטרן הוא בעל תואר ראשון בהנדסת תעשייה וניהול מהטכניון ותואר שני בהיסטוריה של ארץ ישראל מאוניברסיטת חיפה. נשוי ואב לשישה ומתגורר בבני ברק.
גורד שחקים
המהפכה התעשייתית, המאה ה-19 והמאה ה-20
בעת החדשה, יבשת אירופה נעדרה כמעט תמיד מהתחרות על תואר הבניין הגבוה ביותר, אף על פי שבסוף המאה ה-19 התמודדה לונדון עם שיקגו וניו יורק. לונדון נאלצה לסגת מן המירוץ בעת שויקטוריה מלכת הממלכה המאוחדת הטילה מגבלות על גובה הבנייה מתוך סברה שבנייה לגובה אינה נאה. הגבלות אלו הוסרו רק בשנות ה-50 של המאה ה-20. שאר ערי אירופה הגדולות התפתחו בצורה דומה כשנמנעה בהן הבנייה לגובה מטעמים אסתטיים אף ללא הגבלות בחקיקה. למעשה, בתחילת המאה ה-20 הוגבלה הבנייה גם בשיקגו ל-40 קומות בלבד, ובכך נותרה מנהטן שבניו יורק לבדה בדרכה להפוך למקום המזוהה ביותר עם גורדי שחקים.
בנייה בפועל
בניית המנופים (כמעט תמיד עגורנים) היא סוגיה בפני עצמה: הקמת מנוף באתר בנייה דורשת מנוף נוסף שירים אותו. בבניינים נמוכים משתמשים במשאית הנושאת מנוף המסוגל לסייע בהקמת המנוף, אך בגורדי שחקים אין אפשרות לעשות זאת. לצורך כך נבנים שני מנופים או יותר, אשר מעלים אחד את השני תוך כדי הבנייה.
גורדי שחקים כוללים אלפי מטרים רבועים של שטחי מסחר ומשרדים, שאת חלקם בדרך כלל משכירה החברה היזמית לגופים שונים. תכולת הבניין נוטה להשתנות בהתאם להתפתחות החברה והשינויים המבניים בה. מסיבות אלו, בעת בניית גורד שחקים נבנים השלד, הליבה והחזיתות יחד עם כל מערכותיו הפנימיות של הבניין ללא חלוקה פנימית של הקומות בקירות ובמחיצות. גישה זו, הנקראת "אופן-ספייס" (Open Space), מאפשרת הוספה מאוחרת יותר של מחיצות פנימיות, קירות גבס ועיצוב פנים של כל קומה בנפרד, בהתאם לצורכי המשתמש, ומאפשרת דינמיות רבה בתפקוד הבניין.
היבטים כלכליים
בניית גורדי שחקים המלווה בתכנון עירוני הולם תורמת רבות גם לכלכלה העירונית. ריכוז אוכלוסייה גדול בשטח מצומצם במרכז עיר תורם להתפתחות המסחר המקומי, ומגדיל את הכנסותיהם של עסקי העיר הקטנים. ריכוז גבוה של גורדי שחקים במרכז עסקים ראשי של עיר יוצר יעילות רבה בארגון התחבורה הציבורית, מחיה רחובות, ומאפשר פיתוח מואץ של מיזמים עירוניים רבים אחרים. לכן מעוניינות, בדרך כלל, עיריות וממשלות בבנייה של גורדי שחקים במרכזי הערים הגדולות, ומסייעות בשיטות שונות להקמתם.
ג'רי מטפארה
קריירה צבאית
בפברואר 2002 קודם מטפארה לדרגת מייג'ור גנרל ומונה להיות מפקד צבא ניו זילנד. ב-1 במאי 2006 הוא קודם לדרגת לוטננט גנרל ומונה להיות ראש המטות המשולבים של כוחות ההגנה של ניו זילנד. בכך הוא היה ללובש המדים הבכיר ביותר בניו זילנד. מטפארה שימש בתפקיד זה עד ל-24 בינואר 2011.
ג'יימס קרייג
תארים ואותות כבוד
ב-1965 הוקמה על גדתו הדרומית של אגם לוך ניי, עיר מתוכננת בשם קרייגבון, על שמו.
אמת מטרידה
בטקס האוסקר ה-79 זכה הסרט בפרס לסרט התיעודי הטוב ביותר ובפרס נוסף על שיר הנושא "I Need to Wake Up" של מליסה אתרידג'.
ביסוס מדעי
הטענה הבסיסית של גור כי יש אכן התחממות גלובלית, וכי הגורם העיקרי לה הוא פליטת חומרים ממקור אנושי (אנתרופומורפי) מקובלת על רוב החוקרים בתחום. סוכנות הידיעות AP פנתה למאה מומחי אקלים וביקשה מהם לחוות את דעתם על אמינות הצגת הנתונים של גור. 19 החוקרים שהכירו את טענותיו של גור והשיבו לשאלון גרסו כי הצגת הקביעות המדעיות אמינה בדרך כלל.
פוש (סרט)
עלילת הסרט
בבוקר, קאסי מתעוררת ואומרת לשאר כי המחלקה הסינית מצאה אותם ועליהם לעזוב. הם מוצאים מקלט אחר בביתה של אמילי. ניק מחליט שהגיע הזמן לעשות מהלך. בעזרת הריחרוח של אמילי הוא מוצא את הנרי קארוור. הנרי מצויד בטלקינט חזק בשם ויקטור בודארין. לאחר שהיכולות של ניק התחזקו הוא מנהל שיחה/חקירה עם הנרי ומגלה שקירה עומדת למות. תוך זמן קצר השיחה הופכת לקרב בין שני הטלקינטים, בהפסדו של ניק. הנרי תופס את קאסי ואומר לה שהוא לא מתכוון להרוג אותה מכיוון שאז עתידו ישתנה והוא לא בטוח יאהב את העתיד החדש. קאסי בתגובה אומרת שגם אם ניק יהרג העתיד ישתנה. כתוצאה מכך הנרי לוקח את ויקטור ושניהם הולכים מהמקום.
כשניק חוזר הוא מוצא את קירה גוססת, בעוד הוא מבין כי הנרי סיפר לו את האמת ולסם יש תופעות לוואי. בעזרת אחד מציוריה של קאסי - הנוהגת לצייר את חזיונותיה - הם מגלים כיצד הם נפגשו וכן מוצאים מפתח ללוקר, שבו צריכה להיות מזוודה בעלת ערך כספי גבוה. אמא של קאסי הגתה תוכנית להפלת המחלקה והתוכנית מתבצעת ברגעים אלו. ניק הוגה רעיון (אמא של קאסי ראתה בחזיונותיה כי ניק יוביל את המהלך) שכולל שבע מעטפות הניתנות לכל אחד מאנשי הצוות. בתוך המעטפות משימות שצריכות להעשות רק בזמן שנאמר. כיוון שאף אחד פרט לניק לא יודע את העתיד לקרות (מכיוון שהוא חתום במעטפות) גם החוזים מהמחלקות האחרות לא יכולים לדעת את העתיד. ניק אומר לקירה לפתוח את המעטפה שלה כשהיא תתחיל לפקפק באמת.
במטוס של קירה וקארוור, קירה פותחת את המכתב שניק הכין לה ונזכרת במה שקרה לה בשעות שלפני מחיקת הזיכרון. במכתב כתוב: "תהרגי אותו. נתראה בקרוב, ניק." קירה גורמת לקארוור לירות בעצמו...
ערבי עם פרח
"ערבי עם פרח" (1926) הוא ציור מאת הצייר הישראלי פנחס ליטבינובסקי.
גיגנטורפטור
גיגנטורפטור (שם מדעי: Gigantoraptor; מילולית: "גנב ענקי") הוא סוג דינוזאור גדול מענף התרופודה שחי בסוף הקרטיקון לפני 85-70.6 מיליון שנה.
יונתן שפירא (סוציולוג)
מחקריו
שפירא גורס כי חרף הצהרותיה הסוציאליסטיות, הרי שדה פקטו תנועת העבודה הקימה מוסדות חברתיים, פוליטיים וכלכליים בדלניים ושלטה בהם באופן ריכוזי. לפי שפירא, דמוקרטיה אמיתית משמעותה ריבוי אליטות המבקרות ומווסתות את האליטה הפוליטית השלטת. שפירא אף סובר כי תנועת העבודה הניאה כל מאמץ לגיבושה של חוקה פורמלית כתובה, מכיוון שהיה בכוחה של זו לשים סייג לכוחו של השלטון. שפירא רואה את נפילתה של תנועת העבודה בשנת 1977 כתוצאה ממאמץ מודע של דור מייסדי המדינה וסירוס דור ההמשך שלה, הוא דור הפלמ"ח בני הארץ, על מנת שלא יקראו עליה תיגר ויאיימו על מעמדה.
גליה אלבין
ביוגרפיה
בשלהי שנות ה-80 החלה אלבין להוציא לאור את הגרסה העברית של הירחון "פנטהאוז", אשר אוחד בהמשך עם הירחון הישראלי "מוניטין" לאחר שאלבין רכשה גם אותו. הירחון המחודש נשא את השם "מוניטין-פנטהאוז". המגזין לא הצליח לשרוד תקופה ארוכה ובשנת 1991 היא מכרה את העיתון לגיורא שמיס ועמוס לביא. לאחר מכן אלבין שימשה במשך שלוש שנים מנכ"לית של כור מולטימדיה בע"מ.
אלבין נשיאת אגודת הידידים של אוניברסיטת חיפה, יו"ר ידידי עמותת ל.א. לאלימות נגד נשים, יו"ר "ידידי הסינמטק", נשיאת המועצה לשלום הילד, חברת הנהלת שדולת הנשים בישראל וחברת הנהלת "מחשב לכל ילד", ותומכת בארגוני חברה אזרחית נוספים כדוגמת האגודה לזכויות האזרח. בנוסף, היא נמנית עם צוות ההנהלה של המכון למנהיגות העתיד. אלבין מחזיקה בחלק עיקרי ממניות ערוץ Jewish Life Television.
מפרצון מרפי (אנטארקטיקה)
לגדת המפרצון ממוקם אזור ציפורים מיוחד בשל מושבת הפינגווין הקיסרי שבו.
לקריאה נוספת
• United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 210